Bananinis alus
Bananinis alus (angl. banana beer) – fermentuotas alkoholinis gėrimas, gaminamas iš sutrintų bananų. Alkoholio kiekis būna apie 4,8 % tūrio. Bananinis alus gaminamas ir vartojamas Kenijoje, Ugandoje ir Tanzanijoje. Į ruošiamą alų taip pat dedama sorgų ar sorų miltų. 2003 m. rugpjūčio 11 d. Wells Banana Bread Beer laimėjo Favourite beer for women ('Mėgstamiausias moterų alus') prizą D. Britanijos alaus šventėje (Great British Beer Festival).